MUKANDA UTANGU WA MOSE 
Uze Akuvuluka Ngwo 

UPUTUKILO 



IHa uputukilo Zambi watangile malilu 
ni hashi. 2 Hashi hapwile hahululu 
kanda hamokomoko mba helu lia jondo 
hapwile milima. Spiritu ya Zambi wapwile 
nikujingajinga helu lia meya. 

3 Zambi yamba ngwenyi, Kupwe pangu, 
mba yikupwa pangu. 4 Zambi yamona 
pangu, ngwenyi, Linapeme, mba Zambi yaha- 
ndununa hakachi ka pangu ni milima. 
5 Zambi yaluka pangu ngwenyi, Tangwa. 
Milima yayiluka ngwenyi, Ufuku. Yikupwa 
chingoloshi, yikupwa chimene, tangwa li- 
tangu. 

6 Mba Zambi yamba ngwenyi, Hakachi ka 
meya hapwe kuzazuluka chikahandunune 
meya ni meya. 7 Zambi yatanga kuzazu- 
luka, yahandununa meya a kushi lia kuzazu- 
luka ni meya a helu lia kuzazuluka, yichipwa 
chocho. 8 Zambi yaluka kuzazuluka ngwe- 
nyi, Lilu. Yikupwa chingoloshi, yikupwa 
chimene, tangwa liamuchiali. 

9 Zambi yamba ngwenyi, Meya aze ali 
kushi lia lilu aswile muma mumuwika, mavu 
omu asoloke. Yichipwa chocho. 10 Zambi 
yaluka mavu omu ngwenyi, Hashi. Kuswila 
cha meya yachiluka ngwenyi, Kalunga-lwiji, 
mba Zambi yachimona ngwenyi, Chinapeme. 

11 Zambi yamba ngwenyi, Ha mavu hasoke 
mwambu, ni yiputa yakwima mbuto, ni 
mitondo ya mihuko yize yakwima mihuko 
nikulita ni milali yayo, yize yikwete mbuto 
yayo muchima ha mavu. Yichipwa chocho. 

12 Mba ha mavu hasokele mwambu, ni 
yiputa yakwima mbuto nikulita ni milali 
yayo, ni mitondo yakwima mihuko yikwete 
mbuto yayo muchima nikulita ni milali 
yayo. Mba Zambi yachimona ngwenyi, 
Chinapeme. 13 Yikupwa chingoloshi, yiku- 
pwa chimene, tangwa liamuchitatu. 

14 Zambi yamba ngwenyi, Kupwe ma- 
pangu mwilu akahandunune mwalwa ni ufu- 
ku. Akapwe yilayi, ha tungonde, ni ha 
matangwa, ni ha miaka. 15 Akapwe ma- 
pangu mwilu mukupangwisa hashi. Mba 
yichipwa chocho. 16 Zambi yatanga e ma- 
pangu aali anene; pangu linene likayule 
mwalwa, pangu likepe likayule ufuku. Ya- 
tanga matongonoshi nawa. 17 Zambi 
waasele mwilu mukupangwisa hashi. 18 Aka- 
yule ha mwalwa ni ha ufuku, akahandunune 
hakachi ka pangu ni milima. Mba Zambi 
yachimona ngwenyi, Chinapeme. 19 Yiku- 



pwa chingoloshi, yikupwa chimene, tangwa 
liamuchiwana. 

20 Zambi yamba ngwenyi, Meya akazale 
ni yizavu ya akwa mwono. Tujila aka- 
humuke helu lia hashi mu kuzazuluka cha 
lilu. 21 Zambi yatanga tushitu anene a mu 
kalunga-lwiji, ni akwa mwono eswe aze a 
kuliokesa mu meya nikulita ni mavungu jo, 
ni akwa mapulwa eswe nikulita ni mavungu 
jo. Mba Zambi yachimona ngwenyi, China- 
peme. 22 Mba Zambi yaawahisa ngwenyi, 
Semenu nuliokese, nukazalise meya a mu 
kalunga-lwiji. Tujila aliokese hashi. 23 Yi- 
kupwa chingoloshi, yikupwa chimene, tangwa 
liamuchitano. 

24 Zambi yamba ngwenyi, Hashi hazale 
ni akwa mwono nikulita ni mavungu jo, ni 
yimuna, ni akwa kukalala, ni tushitu a hashi 
nikulita ni mavungu jo. Mba yichipwa cho- 
cho. 25 Zambi yalinga tushitu a hashi niku- 
lita ni mavungu jo, ni yimuna nikulita ni 
mavungu jo, ni akwa kukalala eswe nikulita 
ni mavungu jo. Mba Zambi yachimona 
ngwenyi, Chinapeme. 

26 Zambi yamba ngwenyi, Tulingenu mutu 
mu chano chetu, mwe mu kulifwa chetu. 
Akapwe ni chiyulo helu lia yishi a mu 
kalunga-lwiji, ni helu lia tujila a mwilu, ni 
helu lia yimuna, ni helu lia hashi heswe, ni 
helu lia akwa kukalala eswe aze akukalala 
hashi. 27 Mba Zambi yatanga mutu mu 
chano chenyi; mu chano cha Zambi yamu- 
tanga. Lunga ni pwo yaatanga. 28 Mba 
Zambi yaawahisa. Zambi yamba kuli ayo 
ngwenyi, Semenu nuliokese, nukazalise hashi, 
nukazeyeseho. Nukapwe ni chiyulo helu lia 
yishi a mu kalunga-lwiji, ni helu lia tujila a 
mwilu, ni helu lia tushitu eswe akwenda hashi. 

29 Zambi yamba ngwenyi, Talenu hinanwaha 
yiputa yakwima mbuto yili hashi heswe, ni 
mitondo yeswe yize yikwete mihuko yakwima 
mbuto. Yeswe muyipwa ya kulia kuli yenu. 

30 Ni kuli tushitu eswe a hashi, ni tujila eswe 
a mwilu, ni eswe akukalala hashi akwete 
mwono, hinaaha yiputa ya wisu ya kulia. 
Mba yichipwa chocho. 31 Mba Zambi ya- 
mona yuma yeswe yize halinga ngwenyi, 
Chinapeme chikolo. Yikupwa chingoloshi, 
yikupwa chimene, tangwa liamuchisambano. 

2 Chocho mwilu ni hashi yayimanuna, ni 
chizavu chayo cheswe. 2 Ha tangwa 
liamuchishimbiali Zambi yamanuna milimo 



UPUTUKILO 2, 3 



yenyi yiz" alingile, mba ha tangwa liamuchi- 
shimbiali yahwima ku milimo yenyi yeswe 
yize alingile. 3 Zambi yawahisa tangwa 
liamuchishimbiali, yalisela lisandu, mumu ha 
lienalio yahwima ku milimo yenyi yeswe yize 
Zambi atangile ni yize alingile. 

4 Yisemuko ya mwilu ni hashi yino ha 
tangwa lize Yehova Zambi yalinga mwilu ni 
hashi. 

5 Ni mitondo yeswe ya mu mavu shimbu 
kanda yipwa hashi, ni yiputa yeswe ya mu 
mavu shimbu kanda yisoka, mumu Yehova 
Zambi kanda anokesa vula hashi, chipwe 
mutu keshiko yoze machipa mavu. 6 Alioze 
kwakakumukine mbundu hashi nikutuchikisa 
heswehamavu. 7 Yehova Zambi yawumba 
mutu wa ku fufuta ya mavu, yahwima mu 
mazulu jenyi mwiku wa mwono mba mutu 
yapwa mukwa 1 mwono. 8 Yehova Zambi 
yatumba munda ku chivumbuko, mu Endene, 
mwenamo asele mutu yoze awumbile. 9 Mba 
ku mavu Yehova Zambi yasokesa mitondo 
yeswe yipema ku meso, ni yize yipema ya 
kulia; mutondo wa mwono nawa mukachi ka 
munda, ni mutondo wa chinyingi cha chipema 
ni chipi. 

10 Lwiji yakatuka ku Endene muku- 
tuchikisa munda, mba ku kuze yalipula njiji 
jiwana. 11 Jina lia lwiji mutangu Pishone, 
mwenawo wajingilika chifuchi cheswe cha 
Havila kuze kwatwama oru. 12 Oru yize 
yipema chikolo. Kuli nawa ndeliume ni 
mawe a sardonica. 13 Jina lia lwiji wamu- 
chiali Ngehone, mwenawo wajingilika chifuchi 
cheswe cha Kushe. 14 Jina lia lwiji wamu- 
chitatu Hidekele, mwenawo wapalika ku 
Chivumbuko ku Asuria. Lwiji wamuchiwana 

Ufrateze. 

15 Mba Yehova Zambi yatwala mwe mutu, 
yamusa mu munda wa Endene mukuulima 
nikuufunga. 16 Yehova Zambi yamba kuli 
mwe mutu ngwenyi, Ku mitondo yeswe ya 
mu munda muhasa kulia chawana, 17 alioze 
ku mutondo wa chinyingi cha chipema ni 
chipi, kanda uliako, mumu ha tangwa 
muoliako kumukafwa lume. 

18 Mba Yehova Zambi yamba ngwenyi, 
Kuchapemene mutu akatwame ukawenyi, 
mungumulingila chikwashi yoze malita nenyi. 
19 Ku mavu Yehova Zambi yawumba tu- 
shitu eswe a mu yambu, ni tujila eswe a mu 
tetela, yaaneha kuli mwe mutu akamone chize 
maaluka. Lieswalio mutu alukile kashitu 
ni kashitu, lienalio jina iienyi. 20 Mutu ya- 
luka majina yimuna eswe, ni tujila a mu 
tetela, ni tushitu eswe a mu yambu, hindu 
hali mwe mutu kawanyine niumwe chikwashi 
yoze walita nenyi. 21 Yehova Zambi ya- 
tuma tulo anji kuli mwe mutu akaye tulo, 
mba yanda umwe lupachi wenyi, yanungisa 
yifwo kumusalakana, 22 mba mwe lupachi 
1 Pundu, Alma ya mwono. 



yoze Yehova Zambi yachiza kuli mutu yamu- 
linga pwo, yamuneha kuli mwe mutu. 23 Mba 
mutu yamba ngwenyi, 

Yono chifwaha cha ku yifwaha yami; 

musunya wa ku musunya wami; 
Yamuluka jina ngwenyi, Pwo, mumu 
yamuchiza kuli Lunga. 
24 Kashika lunga mahichika tato ni naye 
akalalaminye kuli mukwo-pwo, mba ku- 
mapwa musunya umuwika. 25 O eswe aali 
apwile ni uselesele, ni lunga ni mukwo-pwo, 
hindu kevwile sonyi. 

3Achi kapela wakanyamine kuhiana tu- 
shitu eswe a mu yambu aze Yehova Zambi 
yatanga. lye yamba kuli pwo ngwenyi, 
Kuma, Zambi hanambe ngwenyi, Kanda 
nukalia ku mitondo yeswe ya mu munda nyi? 

2 Pwo yamba kuli kapela ngwenyi, Ku mi- 
tondo yeswe ya mu munda tunahase kulia. 

3 Alioze ku mihuko ya mutondo uze uli 
mukachi ka munda, Zambi hanambe ngwenyi, 
Kanda nuyilia, chipwe kukwatako, kuchina 
munufwa. 4 Kapela yamba kuli pwo ngwe- 
nyi, Kufwa kunuchi kufwa, 5 mumu Zambi 
kananyingika ngwenyi, Ha tangwa lize mu- 
nuliako meso jenu malaula, munupwa ngwe 
Zambi, nikunyingika chipema ni chipi. 
6 Muze pwo yamona ngwenyi, Mutondo 
upema wa kulia, chikwo nawa unawaha ku 
meso, mutondo wa kuzanga hanga akapwe ni 
mana, yahelako mihuko, yalia. Yahana 
nawa kuli mukwo-lunga hamwe nenyi, neye 
yalia. 7 Mba meso jo yalaula, eswe aali 
yanyingika ngwo, Uselesele tuli. Yatonga 
mafwo a mukuyu akaatenge miswele. 

8 Aho yevwa liji lia Yehova Zambi ka- 
nende mu munda ha kukekema cha tangwa, 
kashika lunga ni mukwo-pwo yaswama ku- 
meso ja Yehova Zambi hakachi ka mitondo 
ya mu munda. 9 Mba Yehova Zambi yata- 
mbika kuli Alama ngwenyi, Kulihi uli? 
10 lye yakumbulula ngwenyi, Nevwa liji lie 
mu munda mba nevwa woma mumu uselesele 
nguli, kashika naswama. 11 Zambi yamba 
ngwenyi, Iya wakulweza ngwenyi, Uselesele 
uli? Hiwalia ku mutondo uze nakukanjishile 
ngwami, Kanda uliako, nyi? 12 Lunga 
yamba ngwenyi, Pwo wanguhele akapwe 
hamwe ni yami, iye wangwahanga wa ku mu- 
tondo mba nalianga. 13 Mba Yehova Zambi 
yamba kuli pwo ngwenyi, Achi hiwalinga 
chika? Pwo yakumbulula ngwenyi, Mwe 
kapela wangwonganga mba nalianga. 14 Ye- 
hova Zambi yamba kuli kapela ngwenyi, 

Mumu hiwalinga chuma chino 

kashika kuwashingiwa kuhiana yimuna 
eswe 

ni tushitu eswe a mu yambu. 

Ha jimo lie mukenda, ukalie fufuta ma- 
tangwa eswe a mwono we. 



UPUTUK 

15 Chikwo nawa mungusa kole hakachi ka 

yena ni pwo; 
hakachi ka munyachi we ni munyachi 

wenyi. 
Mukwa munyachi wenyi makawonda 

mutwe we, 
ni yena mukawonda kashijino kenyi. 

16 Kuli pwo yamba ngwenyi, 
Mungwokesa chikolo chinyengo che ni 

kwaka che. 
Musema ana ni yikola; 
mbunge ye muyipwa kuli mukwenu-lunga, 
iye kumakakuyula. 

17 Kuli Alama yamba ngwenyi, 

Mumu yena hiwatayiza liji lia mukwenu- 

pwo 
hiwalia ku mutondo uze nakukanjishile 

ngwami, 
Kanda uliako, 

mavu kanashingiwa ha mukunda wa yena. 
Mukaliako ni kuhondangana wika ma- 

tangwa eswe a mwono we. 

18 Mbimbo nawa ni mikalale muyikakuso- 

kela, 
mba mukalia yilimalima ya ha mavu. 

19 Mukalia ni matukuta a ku meso je 
ndo mukahiluka mu mavu 

se kuze kwene akuchijile. 

Mumu uli fufuta 

mba ku fufuta mukahilukila. 
20 Mba lunga walukile mukwo-pwo jina 
ngwenyi, Eva, mumu iye naye ya akwa 
mwono eswe. 21 Mba Yehova Zambi wato- 
ngelele Alama ni mukwo-pwo yikuto ya ma- 
lambu akaajike. 

22 Yehova Zambi yamba ngwenyi, Ku- 
manyi mutu hapwa ngwe yetu, nikunyingika 
chipema ni chipi, kashika kuchina mazoza 
kwoko lienyi akahele nawa ku mutondo wa 
mwono akalie, akatwame ni mwono miaka 
yeswe ... 23 kashika Yehova Zambi ya- 
mukatwisa mu munda wa Endene akalime 
mavu kuze amuchijile. 24 Mba yahuma 
mutu, yasa ku sali lia Chivumbuko lia munda 
wa Endene akerupimi ni katana wa mulengi 
wa kutalikisa majila eswe kufunga jila ya 
mutondo wa mwono. 



MUKANDA USANDU WA 

ZAMBI 

Usendo Ukulu ni Usendo Waha 

DEPOSITO DAS ESCRITURAS SAGRADAS 
LISBOA: RUA PASSOS MANUEL, iB 



